als_Latn dik_Latn sag_Latn
Prokuroria e Shkodrës ka përfunduar hetimet dhe dërgon për gjykim kërkesën ndaj ish-drejtorit ALUIZNI-t në këtë qytet, Besnik Kastrati, si edhe ndaj ish-përgjegjësit të këtij institucioni, Rudi Beci, të akuzuar për veprën penale “Shpërdorimi i detyrës”. Nga hetimi i Prokurorisë ka rezultuar se dy zyrtarët kanë kryer legalizimin e disa objekteve gjatë muajve gusht dhe shtator të vitit 2013. Legalizimi është bërë për disa objekte të futura jashtë radhe dhe në kundërshtim me ligjin. Në mënyrë të kundërligjshme, këta dy zyrtarë, në kohën e kryerjes së veprës penale, kanë legalizuar disa objekte, ndër të cilat, edhe dy pallate shumëkatëshe. Gjatë fazës së hetimit, me kërkesë të Prokurorisë, gjykata e rrethit gjyqësor Shkodër vendosi ndaj dy të pandehurve masën e sigurisë „arrest me burg“. Ndërsa Gjykata e Apelit Shkodër, në bazën e ankimit të të pandehurve, vendosi ndaj tyre masën e sigurisë „detyrim për paraqitje“.
als_Latn